text: Veðurlags-aktivistar órógvaðu US Open hálvfinalu
text: #000001
text: Hálvfinalan í US Open millum Gauff og Muchova mátti steðgast í 45 minuttir, meðan veðurlagsaktivistar vórðu fluttir burtur frá stadion
text: #000002
text: Cori Gauff undrast á, hvat tað er, sum larmar av áskoðaraplássunum. Mynd: EPA
text: #000003
text: Tað gerst alsamt meira vanligt, at veðurlagsaktivistar órógva stór ítróttartiltøk við veðurlagsmótmælum, og soleiðis var eisini til hálvfinaluna millum Coco Gauff og Karolinu Muchova í US Open í nátt.
text: #000004
text: Fyrst í øðrum setti mátti dómarin steðga dystinum, tí okkurt órógvaði frá ovastu áskoðaraplássunum. Tað var greitt, at talan var um fólk, sum róptu frá áskoðaraplássunum, men hesi áskoðaraplássini vóru so langt burturi frá vøllinum, at hvørki dómari, spælarar, venjarar ella viðmerkjarar skiltu, hvat gekk fyri seg.
text: #000005
text: Til tennis dystir skal vera friðarligt á áskoðaraplássinum, og tí varð avgerð tikin um at steðga spælinum, hóast órógvandi fólkini vóru rættiliga langt burturi, og bæði Gauff og Muchova sluppu av vøllinum og inn í skiftirúmið.
text: #000006
text: Dysturin sjálvur endaði við, at Gauff spældi seg til sína fyrstu US Open finalu við einum sigri á 6-4 7-5. Í finaluni skal Gauff møta Arynu Sabalenka, sum í løtuni liggur nummar 1 á WTA styrkilistanum.
text: #000009
text: Hetta er ikki fyrstu ferð, at veðurlagsaktivistar hava steðgað spælinum til eina stóra tenniskapping. Til Wimbledon í juli mátti ein dystur steðgast, eftir at ein aktivistur rann inn á vøllin og tveitti við konfetti, og til Rod Laver Cup í fjør var ein veðurlagsaktivistur, ið rann inn á vøllin og setti eld á armin hjá sær.
text: #000010
text: Í fjør var eisini ein aktivistur, ið bant seg sjálvan til netið til hálfinaluna í French Open.
text: #000011
text: Sverri Sandberg Nielsen aftur til OL
text: #000013